Armi d yiwen wass yexdem lweɛda inced-d akk yessi-is d iḍulan-is , usan-d akk ččan imensi akken yezgen yiḍ yenna-asen : a tarwa imi ur sɛiɣ ara arrac d kunwi ara yeṭfen amekkan-iw mačči d aberani ara d-awiɣ d yiwen deg- wen ara t-yawin meɛna uqbel annec-agi ilaq ad iyi-d-frum yiwet n temsalt iyi-cuɣben, nnan-as yerbeḥ d acu a sidi ṣṣelṭan, ihi azekka tafejrit ad truḥem ad iyi-d-awim ttefaḥ izegren i sebɛa lebḥur , iḍulan-is iḍ kammel ur qqinen allen-nsen seg uɣbel ,amek ara d-awin ttefaḥ izegren isebɛa lebḥur , akken yuli wass ffren akk seg uxxam aḍeggal-is amaẓuẓ yeḥrec maci d kra ileḥḥu,iteddu tiɣilt iwumi iḍal ad d-iḍil i tayeḍ armi yuweḍ ɣer yiwen utemmu yekcem yufa amɣar azemni yeṭṭef tasga yenna-as : a ccix qesdeɣ-k-id ad iyi-tɛiwneḍ ,ɣur-I tamsalt ma yella tzemreḍ ad iyi-tɛiwneḍ deg-s yenna-as d acu ? aqel-iyi la tt-nadiɣ ɣef ttefah izegren i sebɛ lebḥur ; amɣar azmni yenna-as a mmi tlaqak tebɣest d tameqqrant acku tejra-agi n ttefah izegren I sebɛa lebḥur , tebɛed yernna ddaw-as iyettqegil yizem , tezgad akin i udrar ma yella truḥeḍ awi ayen s ways ara tsxefleḍ izem ,argaz amcum yekka tiẓgi tiẓgi ma yella d islifen-nni yines uɣalen akk s axxam deg ubrid-is yaf taɣzalt tettmettat ikemmel yezlat yuwi-t yid-s armi yuwwḍ ɣer tejra n ttefaḥ izegren i sebɛa lebḥur, ibrek yesla i yizem mi yzeher i laẓ yeqqa-as win ara yid-yefken ad ččeɣ ad as-fkeɣ ula d ttefaḥ i zegren i sebɛa lebḥur ,din,din iḍeger-as taɣzalt-nni netta yerra srid ɣer ṭejra-nni yekkes-d tattefaḥt, s lexseb dabrid n tuɣalin ɣer ṣṣelṭan , tiɣilt I wumi d –iḍal mazal tayeḍ armi id-yuwweḍ ɣer yiwen n ugni yufa-d islifen-is ttragunt ,nnan-as ayen tɛeṭleḍ ,yewet ɣer tmuziṭ-is yekkes-d tattefaht-nni yenna-asen ihi tura ma yella tebɣam ad awentefker ad as-tawim i ṣṣelṭṭan maca ad awen-kkseɣ akk yiwet n tefdent ,ibuhalen ur nxemmem qeblen yekkes-asen akk yiwet n tefdent yerra-tent ɣer tmuziṭ-is , imesluben –nni ttazla ɣer 114